मेंडलीव उस समय तक खोजे गए 65 रासायनिक तत्त्वों को एक सारिणी में जमाना चाहते थे। वे इनके गुणों के आधार पर यह तो जानते थे कि इनका एक पैटर्न उभरना चाहिए और उसका आधार परमाणु भार होना चाहिए। लेकिन उनके प्रयत्न सफल नहीं हो पा रहे थे। एक दिन उन्होंने एक सपना देखा। सपने में उन्हें एक सारिणी दिखी जहाँ सभी तत्त्व उन जगहों पर फैले हुए हैं जहाँ उन्हें होना चाहिए या जिनकी रासायनिक गुणों के आधार पर जरूरत थी। वे नींद से उठे और तत्काल उन्हें एक पेपर पर नोट कर लिया। सपने में उन्होंने जो जमावट देखी वह इतनी सटिक और परिशुद्ध थी कि वे चकित रह गये। उससे उन्हें पता चला कि परमाणु भार के मापन में भी गलतियाँ हुई हैं। सपने की सारिणी में सभी तत्व सही जगहों पर थे।